റാസല്ഖൈമയുടെ വിവിധ ഭാഗങ്ങളില് 15 പുതിയ പള്ളികള് ഉദ്ഘാടനം ചെയ്തു ദുബായ് : റാസ് അല് ഖൈമയുടെ വിവിധ ഭാഗങ്ങളിലായി 15 പുതിയ പള്ളികള് ഉദ്ഘാടനം ചെയ്തു. പുതുതായി തുറന്ന പള്ളികളില് മുഹമ്മദ് ബിന് സായിദ് സിറ്റി, അല്ധൈത് സൗത്ത്, അല് റിഫ, സീഹ് അല് ഗാബ്, അല് സഹ്റ, അല് റംസ് ദയാത് മസാഫി, ഖലീഫ സിറ്റി, അല് മൈരിദ്, ഷമല് ഗെയ്ലാന്, അല് ഖറാന്, ജല്ഫര് എന്നിവ ഉള്പ്പെടുന്നു. ഏകദേശം 200 മുതല് 1000 വരെ ആരാധകരെ ഉള്ക്കൊള്ളാനുള്ള ശേഷി പള്ളികള്ക്കുണ്ട്. പുതുതായി പണിത പാര്പ്പിട മേഖലകളിലേക്കായി പുതിയ പള്ളികളും , പഴയ പള്ളികള് പുതുക്കിപ്പണിയാനും തീരുമാനിക്കുകയായിരുന്നു. ഇസ്ലാമിക വാസ്തുവിദ്യാ ശൈലിക്ക് അനുസൃതമായാണ് പുതിയ പള്ളികള് നിര്മ്മിച്ചിരിക്കുന്നത്. പുതിയ പദ്ധതിയിലൂടെ ഒറിജിനാലിറ്റിയും നാഗരികതയും കൂടിച്ചേര്ന്ന് ആധുനികവല്ക്കരണവും നഗരവികസനവും രാജ്യം സാക്ഷ്യം വഹിക്കുന്നു. Tags latest news UAE shortlink